দুধনৈ

দুধনৈ আসামের গোয়ালপাড়া জেলা-এর এক অঞ্চল। দুধনৈ গোয়ালপাড়া জেলার এক রাজচক্র এবং উন্নয়ন খণ্ড।

নামের উৎপত্তি
এই অঞ্চলের মধ্য দিয়ে দুধনৈ নামের একটি নদী  মেঘালয় থেকে বয়ে গিয়ে ব্রহ্মপুত্র নদে পড়েছে। এই নদীটির নামে স্থানটির নাম দুধনৈ হয়।

ভৌগোলিক অবস্থান
দুধনৈ গোয়ালপাড়া জেলার পূর্ব প্রান্তে অবস্থিত। এর ভৌগোলিক অবস্থান । দুধনৈ সমুদ্রপৃষ্ঠ থেকে ৪৪ মিটার উচ্চতায় অবস্থিত।http://www.fallingrain.com/world/IN/3/Dudhnai.html Map and weather of Dudhnai এর মধ্য দিয়ে দুধনৈ নদী পার হয়ে গিয়েছে। জুলাই-আগষ্ট মাসে এর তাপমাত্রা সর্বোচ্চ ৩৩° সেলসিয়াস পর্যন্ত ওঠে এবং জানুয়ারি মাসে নিম্নতম ৭° সেলসিয়াস পর্যন্ত নামে। দক্ষিণ-পশ্চিম মৌসুমী বায়ুর প্রভাবে এখানে বর্ষার বৃষ্টিপাত হয়।

রাজনীতি
দুধনৈ গুয়াহাটি লোকসভা কেন্দ্রের অন্তর্গত। বর্তমান এর সাংসদ ভারতীয় জনতা পার্টি-এর কুইন ওজা। Election Commission of India, 2001 সেইমত এটি বিধানসভা কেন্দ্রের অন্তর্গত এবং এই কেন্দ্র অনুসূচীত জনজাতির জন্য সংরক্ষিত।

দুধনৈতে রাভা হাচং স্বায়ত্বশাসিত পরিষদ-এর মুখ্য কার্যালয় অবস্থিত।Rabha Council Act challenged in SC  , The Assam Tribune রাভা জনগোষ্ঠীর উন্নয়ন এবং স্বায়ত্ত্ব শাসনের জন্য আসাম সরকার ১৯৯৫ সালে এই পরিষদ গঠনের অধিসূচনা জারি করে। ২০০৫ সালে আসাম সরকার এই পরিষদ গঠন করে। রাভা জনজাতির অর্থনৈতিক, শৈক্ষিক, সামাজিক, সাংস্কৃতিক এবং নৃগোষ্ঠীয় উন্নয়নের জন্য এই পরিষদ কাজ করে।

 ভাষা 
দুধনৈ অঞ্চলের সরকারি ভাষা অসমীয়া। এই অঞ্চলে কথিত রূপে গোয়ালপাড়িয়া উপভাষা প্রচলিত। এর সাথে রাভা অধ্যুষিত অঞ্চল জন্য এখানে রাভা ভাষাও প্রচলিত।

যাতায়াত
দুধনৈয়ের মধ্য দিয়ে ৩৭ নং জাতীয় সড়ক পার হয়ে গিয়েছে। এটি স্থলপথে গোয়ালপাড়া এবং গুয়াহাটি-এর সাথে সংযোজিত। এখানে রঙিয়া রেল সংমণ্ডলের অন্তর্গত দুধনৈ রেলওয়ে স্টেশন আছে। লোকপ্রিয় গোপীনাথ বরদলৈ আন্তর্জাতিক বিমানবন্দর দুধনৈ থেকে প্রায় ৯০ কি.মি. দূরে অবস্থিত।

শিক্ষা
দুধনৈতে প্রাথমিক পর্যায় থেকে মহাবিদ্যালয় পর্যায়ের এবং বৃত্তিমূলক শিক্ষা প্রতিষ্ঠান আছে। এর উল্লেখযোগ্য প্রাথমিক বিদ্যালয়সমূহ হল: ভালপারা সোণাপুর প্রাথমিক বিদ্যালয়, দুধনৈ অভ্যার্থী প্রাথমিক বিদ্যালয়, দুধনৈ শরণার্থী প্রাথমিক বিদ্যালয়, খাড়া মেধি পারা প্রাথমিক বিদ্যালয়, খাড়া মণ্ডলগ্রাম প্রাথমিক বিদ্যালয়, টেঙাবাড়ি প্রাথমিক বিদ্যালয় ইত্যাদি।http://goalpara.gov.in/data/education/Elementary_School_wise_Teacher_List_Goalpara_July_2017.pdf সেইদরে দুধনৈ অঞ্চলের উল্লেখযোগ্য উচ্চ মাধ্যমিক বিদ্যালয়সমূহ হল: ডন বস্কো স্কুল, দুধনৈ বালিকা উচ্চ মাধ্যমিক বিদ্যালয়,https://schools.org.in/assam/goalpara/dudhnoi/dudhnoi দুধনৈ উচ্চ মাধ্যমিক বিদ্যালয়, জবাহর নবোদয় বিদ্যালয়, নতুন দুধনৈ শিশু বিদ্যালয়, চেইন্ট পিটার্ছ নেচনেল একাডেমী, দুধনৈ ইত্যাদি। উচ্চ শিক্ষার জন্য এখানে গুয়াহাটি বিশ্ববিদ্যালয়-এর অন্তর্ভুক্ত দুধনৈ মহাবিদ্যালয় আছে। তদুপরি এখানে বেসিক ট্রেনিং সেন্টার, জেলা শিক্ষা ও প্রশিক্ষণ প্রতিষ্ঠান এবং একটি কৃষিবিজ্ঞান কেন্দ্র আছে।

২০১৭ সালের ২৩ ডিসেম্বর তারিখে আসামের স্বাস্থ্যমন্ত্রী হিমন্ত বিশ্ব শর্মা এখানে একটি আয়ুর্বেদিক চিকিৎসা মহাবিদ্যালয়ের ভিত্তিপ্রস্তর স্থাপন করেন।

তথ্যসূত্র

বহিঃসংযোগ
 কৃত্রিম উপগ্রহের তোলা দুধনৈয়ের মানচিত্র

বিষয়শ্রেণী:গোয়ালপাড়া জেলা
বিষয়শ্রেণী:আসামের শহর ও নগর